nahid-hub/BLUGE-bengali-wikipedia-section-title-prediction huggingface dataset:
১৯৫১ সালের ১৮ জুলাই বিমান বাহিনীর প্রশিক্ষণ চলাকালীন ক্যাশ তার স্থানীয় সান আন্তোনিওতে রোলার স্কেটিং রিঙ্কের সময় ১৭ বছর বয়সি ইতালিয়ান-আমেরিকান ভিভিয়ান লিবার্তোর সাথে পরিচিত হন। ক্যাশকে তিন বছরের ট্যুরের জন্য জার্মানিতে মোতায়েন করার আগে তিন সপ্তাহের জন্য তারা প্রেম করেন। এই সময়ের মাঝেই এই প্রেমিকযুগলটি কয়েকশ পৃষ্ঠার প্রেমের চিঠি আদান-প্রদান করে। ১৯৫৪ সালের আগস্টে বিমানবাহিনীর অব্যহতির এক মাস পরেই তারা সান আন্তোনিওয়ের সেন্ট অ্যান রোমান ক্যাথলিক গির্জার সাথে বিবাহ বন্ধনে আবদ্ধ হন। অনুষ্ঠানটি তার চাচা ভিনসেন্ট লিবার্তো আয়োজন করেছিলেন। তাদের চার কন্যা ছিল: রোজান, ক্যাথি, সিন্ডি এবং তারা। ১৯৬১ সালে, জনি সপরিবারে ক্যালিফোর্নিয়ার ক্যাসিটাস স্প্রিংস হাইওয়ে ৩৩ এর ওজাইয়ের দক্ষিণে একটি ছোট্ট শহরে পাহাড়চূড়োর বাড়ীতে বসবাস শুরু করেন। এর আগে তিনি তার পিতামাতাকে "জনি ক্যাশ ট্রেলার পার্ক" নামে একটি ছোট ট্রেলার পার্কটি চালানোর জন্য এই অঞ্চলে নিয়ে গিয়েছিলেন। জনির মদ্যপানের ফলে স্থানীয় আইন প্রয়োগকারী সংস্থার সাথে তার কয়েকবার টক্কর লেগে যায়। পরে লিবার্তো বলেছিলেন যে ক্যাশের অতিরিক্ত মাদক গ্রহণ ও অ্যালকোহলের অপব্যবহার, সার্বক্ষণিক ঘোরাঘুরি, অন্যান্য মেয়েদের সাথে প্রেমের সম্পর্ক এবং জুন কার্টারের সাথে তার ঘনিষ্ঠ সম্পর্কের কারণে ১৯৬৬ সালে বিবাহবিচ্ছেদের আবেদন করেছিলেন। তাদের চার কন্যা তখন থেকে মায়ের কাছে বড় হয়েছিল। 

ট্যুরে ভ্রমণের সময় বিখ্যাত কার্টার পরিবারের গায়িকা জুন কার্টারের সাথে ক্যাশের পরিচয় হয় এবং দু'জন একে অপরের প্রতি মোহিত হন। ১৯৬৮ সালে, প্রথম সাক্ষাতের (গ্র্যান্ড অলে ওপ্রেতে ব্যাকস্টেজে) ১৩ বছর পর অন্টারিওর লন্ডনে লাইভ পারফরম্যান্সের সময় জুনকে বিয়ের প্রস্তাব দেন ক্যাশ এই দম্পতি কেনটাকি ফ্র্যাঙ্কলিনে ৬৮র পয়লা মার্চে বিয়ে করেছিলেন। তাদের একটি সন্তান জন্ম নেয় ৭০ সালের তেসরা মার্চে, জন কার্টার ক্যাশ। জনি এবং জুন দুজনেরই ক্ষেত্রে সে ছিল প্রথম সন্তান।

২০০৩ সালের মে মাসে জুনের মৃত্যুর আগ পর্যন্ত কার্টার আর ক্যাশ একসাথে সন্তানকে বড় করা, সংগীত তৈরি এবং একসাথে ভ্রমণ চালিয়ে যান। বিয়ের পর থেকেই জুন ক্যাশকে অ্যাম্ফিটামিনের নেশা থেকে দূরে রাখার চেষ্টা করেছিলেন। মাঝে মধ্যেই টয়লেটে ওসব ফেলে ফ্ল্যাশ করে দেওয়ার ঘটনা তিনি ঘটিয়েছেন। ক্যাশকে একাধিকবার রিহ্যাবে যেতে হয়েছে তাও, পুরোটা সময় জুন তার সঙ্গেই ছিলেন। জুনের মৃত্যুর পরে ক্যাশ বলেছিলেন তার বেঁচে থাকার একমাত্র কারণ এখন সংগীত। স্ত্রীর মৃত্যুর পর ক্যাশ মাত্র চার মাস বেঁচেছিলেন। 

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. পেশা
titleC. প্রারম্ভিক কর্মজীবন
titleD. বিবাহ এবং পরিবার
উত্তর: titleD
২০০৮ এর জুলাইয়ে ওমান ক্রিকেট মাস্কাট শহরের কেন্দ্র থেকে প্রায় ১৫ কিলোমিটার দক্ষিণ-পূর্বে আন্তর্জাতিক মান ও সুবিধা সম্বলিত একটি ক্রিকেট মাঠ নির্মাণের ঘোষণা দেয়। প্রাথমিক ভাবে প্রকল্পের ব্যয় ধরা হয়েছিল প্রায় ২ মিলিয়ন ওমানী রিয়াল (৫.২ মিলিয়ন মার্কিন ডলার), যার ভূমি দান করেছিল ক্রীড়া বিষয়ক মন্ত্রণালয় এবং অন্যান্য ভবনগুলো উঠেছে বিভিন্ন বাণিজ্যিক সংস্থার অর্থায়নে। আল আমেরাত ক্রিকেট স্টেডিয়াম হিসাবে পরিচিত মাঠটির উদ্বোধন করেন এশিয়ান ক্রিকেট কাউন্সিলের প্রধান নির্বাহী আশরাফুল হক ২০১২ সালের অক্টোবরে। দুই মাস পর এতে প্রথম অনুষ্ঠিত হয় একটি ক্লাবের খেলা। ২০১৫ সালে মাঠটিতে ফ্লাড লাইট স্থাপন করা হয় এবং বিদ্যমান একাডেমী সুলতানাত কাবুস স্পোর্টস কমপ্লেক্সকে পরিপূর্ণ করতে ইনডোর একাডেমী গঠনের পরিকল্পনাও ছিল। ওমান ক্রিকেট বোর্ড পরবর্তীতে প্যাভিলিয়ন প্রান্ত নির্মাণ এবং শিল্প প্রশিক্ষণের একটি আভ্যন্তরীন ক্ষেত্র নির্মাণেরও ঘোষণা দেয়, যার সবগুলোই ছিল ওমান ক্রিকেট বোর্ডের প্রধান কার্যালয়ের এক্তিয়ারভূক্ত।

মাঠটিতে এসিসির পশ্চিমা অঞ্চলগুলির টি২০ খেলার আয়োজন করে ২০১৯ সালের জানুয়ারীতে, পরে চারজাতি সিরিজের আয়োজন করা হয় একই বছরের ফেব্রুয়ারিতে। উভয় আয়োজনেই খেলাগুলো টুয়েন্টি২০ আন্তর্জাতিক এর মর্যাদা পায়।

২১ জানুয়ারী ২০১৯ মালদ্বীপ ও বাহরাইনের মধ্যে অনুষ্ঠিত একটি টুয়েন্টি২০ খেলায় মালদ্বীপের বোলার ইব্রাহিম হাসান প্রথমবারের মতো এবং উক্ত মাঠের ইতিহাসে প্রথম ৫ উইকেট লাভের রেকর্ড করে। 

উক্ত মাঠের ইতিহাসের প্রথম সেঞ্চুরিটি করেন কুয়েত ও বাহরাইনের মধ্যকার অনুষ্ঠিত খেলায় কুয়েতের ব্যাটসম্যান রাভিজা সান্দারোয়ান প্রথম টুয়েন্টি২০ আন্তর্জাতিক সেঞ্চুরী করেন ২৩ জানুয়ারী ২০১৯ তারিখে।

সঠিক অনুচ্ছেদ শিরোনাম কোনটি?
titleA. তার্ফ-২ মন্ত্রণালয়
titleB. তার্ফ-১ মন্ত্রণালয়
titleC. টুয়েন্টি২০ আন্তর্জাতিক ৫ উইকেট উল্লাস
titleD. ইতিহাস
উত্তর: titleD
আধুনিক শিল্পকলার সংগ্রহশালা ১৯২৫সালে প্রতিষ্ঠিত হয়। প্রায় ৭০,০০০ শৈল্পিক নকশা এবং গ্রাফিক নকশা নিয়ে "নতুন স্যামলুঙ্গ" বর্তমানে ২০শতকের পৃথিবীর এক অন্যতম জাদুঘর এবং এটি শৈল্পিক নকশার সবচেয়ে বড় জাদুঘরের একটি। সংগ্রহের বাড়তি অংশ পিনাকোথেক ডের মর্ডানের নিচ তলায় প্রদর্শিত হয়। তাছাড়া, এখানে যানবাহন নকশা, কম্পিউটারের সংস্কৃতি ও প্রদর্শিত হয়।

সঠিক অনুচ্ছেদ শিরোনাম কোনটি?
titleA. স্থাপত্যের জাদুঘর
titleB. নকশার সংগ্রহ
titleC. সংগ্রহশালা
titleD. মূল ভবন
উত্তর: titleB
৯০ দশকের একেবারে শেষের দিকে রুবেল নিজে প্রযোজনা ও পরিচালনায় নামেন।১৯৯৯সালে রুবেল প্রযোজিত প্রথম ছবি 'বাঘের থাবা" মুক্তি পায়।সেই ছবিতে প্রথম মোসুমী,চম্পা,মুনমুনকে কাষ্ট করেন। ছবিটি ব্যাবসা সফল হয়।পরের ছবি রুবেল পরিচালিত প্রথম চলচ্চিত্র ‘মায়ের জন্য যুদ্ধ’। এটি ২০০১ সালে মুক্তি পায়। তার প্রযোজিত ও পরিচালিত ছবি বিচ্ছু বাহিনী, একটি বিভাগে জাতীয় চলচ্চিত্র পুরস্কার পায় ২০০১ সালে এবং বছরের সেরা ছবি হিসাবে বিবেচিত হয়। ৯০ দশকের পর থেকে ২০০১ সালের আগ পর্যন্ত যত ছবি রিলিজ হয় ২/৩টি ছবি ব্যাতিত এই ছবির রেকর্ড ভংগ করেনী। সুপার বাম্পার হিট ব্যাবসা লাভ করে। নায়ক রুবেল " বাচসাস এওয়ার্ড লাভ করেন ওই ছবির় জন্য। পরবর্তিতে তিনি প্রবেশ নিষেধ,অন্ধকারে চিতা,খুনের পরিনাম, বাঘে বাঘে লড়াই, টর্নেডো কামাল, বিষাক্ত চোখ, রক্ত পিপাসা, সিটি রংবাজ, চারিদিকে অন্ধকার। সব কটি ছবিই সুপার হিট ব্যাবসা করে।তিনি এ পর্যন্ত ১৭ টি চলচ্চিত্র পরিচালনা করেছেন।

সঠিক অনুচ্ছেদ শিরোনাম কোনটি?
titleA. পারিবারিক জীবন
titleB. প্রাথমিক জীবন
titleC. প্রযোজক ও পরিচালক
titleD. পুরস্কার
উত্তর: titleC
৩৩৪ খ্রিষ্টপূর্বাব্দে ম্যাসিডোনিয়া ছাড়াও থ্রেস, ইলিরিয়া ও পাইওনিয়া থেকে আনুমানিক ৪৮,১০০ পদাতিক, ৬,১০০ অশ্বারোহী ও ১২০টি জাহাজে ৩৮,০০০ নাবিক নিয়ে আলেকজান্ডারের বাহিনী হেলেস্পোন্ট পার করেন। আলেকজান্ডার এশিয়ার মাটিতে একটি বল্লম ছুঁড়ে ঘোষণা করেন যে, তিনি দেবতাদের নিকট হতে এশিয়াকে উপহার হিসেবে গ্রহণ করেছেন। ৮ই এপ্রিল গ্রানিকাসের যুদ্ধে প্রাথমিক সাফল্যের পর আলেকজান্ডারের নিকট পারস্যের প্রাদেশিক রাজধানী সার্দেয়িস আত্মসমর্পণ করে। এরপর তিনি ইওনিয়ার তীর বরাবর বিভিন্ন শহরকে স্বায়ত্ত্বশাসন প্রদান করেন। পারস্য সেনাবাহিনীর অধিকৃত মাইলিটাসে শহরটি অধিকার করতে তাকে রণকুশলতার পরিচয় দিতে হয়। আরো দক্ষিণে হালিকার্নাসসোসে আলেকজান্ডার তার প্রথম ব্যাপক অবরোধ পরিচালনা করেন ও ধীরে ধীরে পারস্য সত্রপ ওরোন্তোবাতেস ও রোডসের মেমনন সমুদ্রপথে পালিয়ে যেতে বাধ্য হন। আলেকজান্ডার কেয়ারিয়ার শাসনভার আদার ওপর ন্যস্ত করেন।

হালিকার্নাসসোস হতে আলেকজান্ডার পাহাড়ী লাইকিয়া এবং প্যামফিলিয়ার সমতল ভূমি বরাবর চলতে থেকে সকল উপকূলীয় শহর দখল করেন। প্যামফাইলিয়া থেকে সামনে আর কোন গুরুত্বপূর্ণ বন্দর না থাকায় আলেকজান্ডার ভূমির দিকে অভিযান শুরু করেন। তের্মেসোসে আলেকজান্ডার পিসিদিয়া দখল করলেও তেমন ধ্বংসযজ্ঞ করেন নাই। প্রাচীন ফিজিয়ার রাজধানী গর্দিওনে পৌঁছলে আলেকজান্ডার একটি অসমাধেয় গিঁট খোলেন, যা একমাত্র এশিয়ার শাসকের দ্বারাই করা সম্ভব বলে প্রবাদ প্রচলিত ছিল। কথিত আছে। এই গিঁটটি তিনি তার তলোয়ার দিয়ে কেটে ফেলেন।

সঠিক অনুচ্ছেদ শিরোনাম কোনটি?
titleA. নির্বাসন
titleB. বিভিন্ন ধর্মে আলেকজান্ডার
titleC. পারস্য
titleD. এশিয়া মাইনর
উত্তর: titleD
২০১১ সালের জনগণনা অনুসারে কোহিমার মোট জনসংখ্যা ২৬৭,৯৮৮ জন। এর ৪৫% লোক শহর অঞ্চলে বাস করে। মোট জনসংখ্যার দিক থেকে ভারতের মোট ৬৪০টি জেলার মধ্যে এই জেলার স্থান ৫৭৬তম। কোহিমার প্রতি ১০০০ পুরুষের বিপরীতে মহিলার সংখ্যা ৯২৮ জন। এই জেলার সাক্ষরতার হার ৮৫%।

কোহিমার মূল অধিবাসী হল আঙ্গামী নাগা ও রেংমা নাগা উপজাতির লোক।

কোহিমা সদর সার্কেল গঠিত হয়েছে কোহিমা শহর, কোহিমা গাওঁ, চিদিমা ও চিদে মডেল গাঁও নিয়ে।


সঠিক অনুচ্ছেদ শিরোনাম কোনটি?
titleA. ভৌগোলিক অবস্থান
titleB. ক্রীড়া
titleC. জনসংখ্যা
titleD. জীববৈচিত্র্য
উত্তর: titleC
লালনের ধর্ম বিশ্বাস নিয়ে গবেষকদের মাঝে যথেষ্ট মতভেদ রয়েছে, যা তার জীবদ্দশায়ও বিদ্যমান ছিল। তার মৃত্যুর পর প্রকাশিত "প্রবাসী" পত্রিকার "মহাত্মা লালন" নিবন্ধে প্রথম লালন জীবনী রচয়িতা বসন্ত কুমার পাল বলেছেন- ""সাঁইজি হিন্দু কি মুসলমান, এ কথা আমিও স্থির বলিতে অক্ষম।"" বিভিন্ন সূত্র থেকে জানা যায় লালনের জীবদ্দশায় তাকে কোনো ধরনের ধর্মীয় রীতি-নীতি পালন করতেও দেখা যায়নি। লালনের কোনো প্রাতিষ্ঠানিক শিক্ষা ছিল না। নিজ সাধনাবলে তিনি হিন্দুধর্ম এবং ইসলামধর্ম উভয় শাস্ত্র সম্পর্কে জ্ঞান লাভ করেন। তার রচিত গানে এর পরিচয় পাওয়া যায়। প্রবাসী পত্রিকার নিবন্ধে বলা হয়, লালনের সকল ধর্মের লোকের সাথেই সুসম্পর্ক ছিল। মুসলমানদের সাথে তার সুসম্পর্কের কারণে অনেকে তাকে মুসলমান বলে মনে করতেন। আবার বৈষ্ণবধর্মের আলোচনা করতে দেখে হিন্দুরা তাকে বৈষ্ণব মনে করতেন। প্রকৃতপক্ষে লালন ছিলেন মানবতাবাদী এবং তিনি ধর্ম, জাত, কূল, বর্ণ, লিঙ্গ ইত্যাদি অনুসারে মানুষের ভেদাভেদ বিশ্বাস করতেন না।

বাংলা ১৩৪৮ সালের আষাঢ় মাসে প্রকাশিত "মাসিক মোহম্মদী" পত্রিকায় এক প্রবন্ধে লালনের জন্ম মুসলিম পরিবারে বলে উল্লেখ করা হয়। আবার ভিন্ন তথ্যসূত্রে তার জন্ম হিন্দু পরিবারে বলে উল্লেখ করা হয়।

লালনের ধর্মবিশ্বাস সম্পর্কে ঔপন্যাসিক সুনীল গঙ্গোপাধ্যায় বলেছেন,
"‘‘লালন ধার্মিক ছিলেন, কিন্তু কোনো বিশেষ ধর্মের রীতিনীতি পালনে আগ্রহী ছিলেন না। সব ধর্মের বন্ধন ছিন্ন করে মানবতাকে সর্বোচ্চ স্থান দিয়েছিলেন জীবনে।’’"

লালনের পরিচয় দিতে গিয়ে সুধীর চক্রবর্তী লিখেছেন,
"‘‘কাঙাল হরিনাথ তাঁকে জানতেন, মীর মশাররফ চিনতেন, ঠাকুরদের হাউসবোটে যাতায়াত ছিল, লেখক জলধর সেন বা অক্ষয় কুমার মৈত্রেয় তাঁকে সামনাসামনি দেখেছেন কতবার, গান শুনেছেন, তবু জানতে পারেননি লালনের জাতপরিচয়, বংশধারা বা ধর্ম।”"

একটি গানে লালনের প্রশ্ন :

কিছু লালন অনুসারী যেমন মন্টু শাহের মতে, তিনি হিন্দু বা মুসলমান কোনোটিই ছিলেন না বরং তিনি ছিলেন "ওহেদানিয়াত" নামক একটি নতুন ধর্মীয় মতবাদের অনুসারী। "ওহেদানিয়াতের" মাঝে বৌদ্ধধর্ম এবং বৈষ্ণব ধর্মের সহজিয়া মতবাদ, সুফিবাদসহ আরও অনেক ধর্মীয় মতবাদ বিদ্যমান। লালনের অনেক অনুসারী লালনের গানসমূহকে এই আধ্যাত্মিক মতবাদের "কালাম" বলে অভিহিত করে থাকে।

লালন মূলত অসাম্প্রদায়িক ও মানবধর্মে বিশ্বসী ছিলেন।

সঠিক অনুচ্ছেদ শিরোনাম কোনটি?
titleA. লালনের আখড়া
titleB. বিশ্ব সাহিত্যে প্রভাব
titleC. ধর্ম বিশ্বাস
titleD. জনপ্রিয় মাধ্যমে লালন
উত্তর: titleC
এবিএম আবুল কাসেম মাস্টার চট্টগ্রামের কাট্টলী উচ্চ বিদ্যালয়ের শিক্ষকতা দিয়ে কর্মজীবন শুরু করেন। ১৯৭৭ থেকে ১৯৯২ সাল পর্যন্ত ছলিমপুর ইউনিয়ন পরিষদের চেয়ারম্যান হিসেবে দায়িত্ব পালন করেন। তিনি ১৯৫২ সালের বাংলা ভাষা আন্দোলন, ১৯৫৪ সালের যুক্তফ্রন্ট নির্বাচন, ১৯৬৬ সালের ছয় দফা আন্দোলন, ঊনসত্তরের গণঅভ্যুত্থান সহ ১৯৭১ সালের স্বাধীনতা যুদ্ধে বিশেষ ভূমিকা রেখেছিলেন। ১৯৭৫ সাল থেকে মৃত্যু পর্যন্ত সীতাকুণ্ড উপজেলা আওয়ামী লীগের সভাপতি ও চট্টগ্রাম উত্তর জেলা আওয়ামীলীগের সহ-সভাপতি ছিলেন। ১৯৮৬ সাল থেকে ২০০৮ পর্যন্ত বাংলাদেশ আওয়ামী লীগের প্রার্থী হিসেবে চার বার জাতীয় সংসদ নির্বাচনে অংশগ্রহণ করলেও ১৯৯৬ সালে সপ্তম জাতীয় সংসদ নির্বাচনে চট্টগ্রাম-২ আসন থেকে প্রথম সংসদ সদস্য নির্বাচিত হন। এরপর তিনি ২০০৮ সালে নবম জাতীয় সংসদ নির্বাচনে চট্টগ্রাম-৩ থেকে মোট দুইবার সংসদ সদস্য নির্বাচিত হন। ১৯৯৬ সালের জাতীয় সংসদের প্যানেল চেয়ারম্যান নির্বাচিত হলে স্পীকারের অনুপস্থিতিতে স্পীকারের দায়িত্ব পালন করেছিলেন। তিনি বাণিজ্য মন্ত্রণালয়ের সংসদীয় কমিটির চেয়ারম্যান হিসেবে দায়িত্ব পালন করেছিলেন। এছাড়া ধর্ম ও প্রবাসী কল্যাণ মন্ত্রণালয় সম্পর্কিত সংসদীয় কমিটির সদস্য ছিলেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. জন্ম ও প্রাথমিক জীবন
titleC. সমালোচনা
titleD. রাজনৈতিক ও কর্মজীবন
উত্তর: titleD
২০০৫–০৬ মৌসুমে ইনজুরির কারণে ২০০৬ ফিফা বিশ্বকাপে মেসির খেলা অনিশ্চিত হয়ে পড়ে। তবুও মেসি দলে ডাক পান। বিশ্বকাপ শুরুর পূর্বে আর্জেন্টিনা অনূর্ধ্ব ২০ দলের বিপক্ষে সিনিয়র দলের হয়ে একটি খেলায় তিনি ১৫ মিনিট খেলেন এবং অ্যাঙ্গোলার বিপক্ষে একটি প্রীতি খেলায় ৬৪তম মিনিটে বদলি হিসেবে নামেন। আইভরি কোস্টের বিপক্ষে বিশ্বকাপের প্রথম খেলায় মেসি সাইড বেঞ্চে বসেছিলেন। পরের খেলায় সার্বিয়া এবং মন্টেনেগ্রোর বিপক্ষে খেলার ৭৪তম মিনিটে বদলি হিসেবে মাঠে নামেন মেসি এবং ৭৮তম মিনিটে হের্নান ক্রেসপোর একটি গোলে সহায়তা করেন। খেলার ৮৮তম মিনিটে মেসি একটি গোল করেন। এতে করে, আর্জেন্টিনার সর্বকনিষ্ঠ এবং ইতিহাসের ৬ষ্ঠ কনিষ্ঠতম খেলোয়াড় হিসেবে বিশ্বকাপে গোল করার কৃতিত্ব অর্জন করেন তিনি। খেলায় আর্জেন্টিনা ৬–০ ব্যবধানে জয় লাভ করে। নেদারল্যান্ডস-এ­র বিপক্ষে পরের খেলায় মেসি প্রথম দলে সুযোগ পান। খেলাটি ০–০ সমতায় শেষ হয়। মেক্সিকোর বিপক্ষে রাউন্ড-১৬ এর খেলায় ৮৪তম মিনিটে মেসি বদলি হিসেবে খেলতে নামেন। খেলায় উভয় দল তখন ১–১ গোলে সমতায় ছিল। খেলতে নেমেই তিনি একটি গোল করলেও তা অফসাইডের কারণে বাতিল হয়ে যায়। অতিরিক্ত সময়ে রদ্রিগুয়েজের গোলে আর্জেন্টিনা ২–১ ব্যবধানে জয় পায়। কোয়ার্টার ফাইনালে জার্মানির বিপক্ষে কোচ জোসে পেকারম্যান মেসিকে বেঞ্চে বসিয়ে রাখেন। পেনাল্টি শুটআউটে ৪–২ ব্যবধানে আর্জেন্টিনা হেরে যায় এবং টুর্নামেন্ট থেকে ছিটকে পড়ে।

সঠিক অনুচ্ছেদ শিরোনাম কোনটি?
titleA. ২০০৬ বিশ্বকাপ
titleB. আর্জেন্টিনা
titleC. ২০১১ কোপা আমেরিকা, ২০১৪ বিশ্বকাপ বাছাইপর্ব এবং প্রদর্শনী খেলাসমূহ
titleD. আন্তর্জাতিক
উত্তর: titleA
১৯০৪ সালে তোলা আলোকচিত্র অনুযায়ী মূলানুরূপ বিলিয়ার্ড টেবিল, লাইট ফিটিংস, সোফা ইত্যাদি তৈরি করে কক্ষটি সাজানো হয়েছে। দেয়ালে প্রদর্শিত নওয়াবদের আমলের বিভিন্ন জীব-জন্তুর শিংগুলো এডওয়ার্ড হাউজ থেকে সংগৃহীত। আউটডোর খেলাধুলার পাশাপাশি ঢাকার নওয়াবরা ইনডোর খেলারও যে বিশেষ পৃষ্ঠপোষক ছিলেন, প্রাসাদ অভ্যন্তরের এই কক্ষটি তার প্রকৃষ্ট উদাহরণ।
সঠিক অনুচ্ছেদ শিরোনাম কোনটি?
titleA. গ্যালারী ৪: গোলঘর (নিচতলা)
titleB. গ্যালারী ৬: আহসানুল্লাহ মেমোরিয়াল হাসপাতাল
titleC. গ্যালারী ১৫: প্রধান সিঁড়িঘর (দোতলা)
titleD. গ্যালারী ৮: বিলিয়ার্ড কক্ষ
উত্তর: titleD
কৃষিজনিত প্রবাহ মিঠা পানির জলাশয়সূহের ইউট্রোফিকেশনের জন্য সবচেয়ে বড় সহায়ক। উদাহারণ হিসেবে যুক্তরাষ্ট্রের হ্রদসমূহের প্রায় অর্ধেকই ইউট্রোফিকেট। ইউট্রোফিকেশনে সবচেয়ে বড় সহায়ক ফসফেট যেটা সাধারণত একটি দ্রুত শেষ হওয়ার মতো পুষ্টি উপাদান;উচ্চ ঘনত্বের জল শৈবাল এবং সায়ানোব্যাক্টেরিয়ার জন্মানোর ক্ষেত্রে সবচেয়ে বড় সহায়ক যারা পানিতে দ্রবীভূত অক্সিজেন শোষন করে দ্রবণীয় অক্সিজেনের মাত্রা কমিয়ে ফেলে। সায়ানোব্যাক্টেরিয়ার ব্লুমগুলো আরোও বিষাক্ত কিছু উপাদান জলে তৈরি করে যেটা জলজ প্রানীদের জন্য তো ক্ষতিকর তার উপর তা পরোক্ষভাবে মানুষেরও ক্ষতি করে। 

বৃষ্টির পানিতে সারের ধুঁয়ে যাওয়ার সময় তাতে নাইট্রোজেন সমৃদ্ধ যৌগের উপস্থিতি পানির দ্রবণীয় অক্সিজেনের মাত্রা ঘাটতির একটি মুখ্য কারণ। এইসব পানি হ্রদ এবং নদীতে গিয়ে পরলে সংশ্লিস্ট জলাশয়েও তা অক্সিজেনের মাত্রা কমিয়ে দেয়। ফলে ঐ সব জলাশয়ে আর প্ল্যাংটনজাতীয় উদ্ভিদ জন্মাতে পারে না। ফলে বাস্তুতত্বের খাদ্য শিকল দারুনভাবে ক্ষতিগ্রস্ত হয়। সামুদ্রিক মৃত এলাকার সংখ্যা দিন দিন বাড়ছে। 
২০০৬ সালের একটি সমীক্ষা অনুযায়ী উত্তর-পশ্চিম ইউরোপে নাইট্রোজেনজাতীয় সার ব্যবহার নিয়ন্ত্রিত করা হয়েছে। একই ব্যাপার যুক্তরাষ্ট্রও ঘটিয়েছে। 

সঠিক অনুচ্ছেদ শিরোনাম কোনটি?
titleA. মাটি
titleB. জৈবসারসমূহ
titleC. ফ্লোরাইড
titleD. পানি
উত্তর: titleD
একটি সভা আলোচনাতে ডাউনির অভিনীত "শার্লক হোমস" চলচ্চিত্রের সহ-তারকা র‍্যাচেল ম্যাকঅ্যাডাম্‌স তার "প্রতিজ্ঞাবদ্ধ" নৈতিক কাজের জন্য তাকে একটি "সুপারহিরো" বলেছেন। একই সভায় ডাউনি বর্ণনা করেন হোমসের ছবির নির্ভুলতা নিশ্চিত করার জন্য তিনি কীভাবে দীর্ঘ ঘণ্টা এবং অনেক সপ্তাহান্তে কাজ করেছেন যাতে চলচ্চিত্র সফল করার জন্য সাহায্য করতে পারেন।



সঠিক অনুচ্ছেদ শিরোনাম কোনটি?
titleA. নৈতিক কাজ
titleB. প্রাথমিক জীবন ও পরিবার
titleC. অন্যান্য উদ্যোগ
titleD. ২০০১-২০০৮: পেশাজীবনে প্রত্যাবর্তন
উত্তর: titleA
২০১১ সালের ভারতীয় জনগণনা অনুযায়ী এ জেলার মোট জনসংখ্যা ছিল ১,১০৭,৪৫৩ জন। জনসংখ্যার ভিত্তিতে এটি ভারতের ৬৪০টি জেলার মধ্যে ৪১৬তম জেলা। এ জেলায় জনসংখ্যার ঘনত্ব প্রতি বর্গকিলোমিটারে ২৫৪ জন (প্রতি বর্গমাইলে ৬৬০ জন)। ২০০১-২০১১ এর দশকে এই জেলায় জনসংখ্যা বৃদ্ধির হার ছিল ১.৯৩% শতাংশ। লিঙ্গ অনুপাত প্রতি ১০০০ পুরুষের বিপরীতে ১০০৬ জন নারী রয়েছে। স্বাক্ষরতার হার ৯২.২ শতাংশ।

২০১১ সালের তথ্য অনুযায়ী ইদুক্কি জেলার মোট জনসংখ্যার ৪৬.৭৬ শতাংশ মানুষ হিন্দু, ৪৫.৯২ শতাংশ খ্রিস্টান, ৭.৩২ শতাংশ মানুষ মুসলমান এবং অন্যান্য ধর্মের মানুষের সংখ্যা ০.৩ শতাংশ।

সঠিক অনুচ্ছেদ শিরোনাম কোনটি?
titleA. প্রশাসন
titleB. জনসংখ্যা
titleC. উৎপত্তি
titleD. ভূগোল
উত্তর: titleB
চাকরি সিন্ধি সিনেমা সিনেমাতে কাজ করেছিলেন, তার সিনেমাগুলি ছিল "জিজল মাউ (ইংরেজি: প্রিয় মা)", "সোধা পুত্র সিন্ধ জা", "মুহিনজো পিয়র পুকরী", "সিন্ধিরি তা সাদাকী", "আছ তা ভকুর পেইন", রাত'উ আউন আজরাক, ۽ ’رت ۽ اجرڪ‘ এই তার বিখ্যাত সিনেমা ছিল। তার উর্দু ও পাঞ্জাবি সিনেমা হলো মোলা জাট, হিরা ফেইরি, কোউনজ, টাকারাও, দঙ্গল, পারমিট, বদমাশী বান্দা মুশতাক চেঞ্জি, কাইফ, সুলতান রাহি, বদর মুনীর, মোস্তফা কুরেশি, শাহেদ, মুহাম্মদ আলী, ইউসুফ খান, গোলাম মুহী উদ্দিন, আঞ্জুমান, সায়মা, রানি, আছিয়া, নাগিমা ও আলিয়া খান সহ বিভিন্ন অভিনেতার সাথে তিনি এই সিনেমাগুলিতে কাজ করেছেন।

সঠিক অনুচ্ছেদ শিরোনাম কোনটি?
titleA. চলচ্চিত্রের তালিকা
titleB. প্রথম চলচ্চিত্র
titleC. মাতৃভাষা
titleD. ব্যক্তিগত জীবন
উত্তর: titleA
পানি সরবরাহ প্রদানকারীরা সর্বজনীন, ব্যক্তিগত, মিশ্র বা সমবায়ও হতে পারে। বিশ্বজুড়ে সর্বাধিক নগর পানি সরবরাহ সেবাগুলি পাবলিক সংস্থার দ্বারা সরবরাহ করা হয়। উইলিয়াম-আলেকজান্ডার প্রিন্স অব অরেঞ্জ (২০০২ সালে) বলেছিলেন, "পানি সংকট মানুষের উপর প্রভাব ফেলার কারণ প্রধানত শাসনতন্ত্রের অভাবে - পানির অভাবে নয়।" গরীব এবং দরিদ্র ভোক্তাদের মধ্যে ক্রস-ভর্তুকি একসঙ্গে খরচ প্রতিফলিত ট্যারিফের প্রবর্তন হল অপরিহার্য পানি (ইউএইউউ) উচ্চ মাত্রার হ্রাস করার জন্য এবং সেই দরিদ্রদের নেটওয়ার্ক সম্প্রসারণের জন্য প্রয়োজনীয় অর্থ প্রদানের জন্য একটি প্রয়োজনীয় শাসন সংস্কার। যারা বাস্তুচ্যুত হয় নি। এই উদ্দেশ্য অর্জনের লক্ষ্যে পাবলিক এবং প্রাইভেট সেক্টরের মধ্যে অংশীদারত্বের ব্যবস্থা একটি গুরুত্বপূর্ণ ভূমিকা পালন করতে পারে।

সঠিক অনুচ্ছেদ শিরোনাম কোনটি?
titleA. মালিকানা এবং শাসন ব্যবস্থা
titleB. প্রাতিষ্ঠানিক দায়িত্ব এবং প্রশাসন
titleC. জরিপ
titleD. প্রমিতকরণ
উত্তর: titleA
তিতিকাকা নামটির উৎপত্তি সম্পর্কে নিশ্চিতভাবে কিছু বলা মুশকিল। তবে হ্রদের এই নামটি সূর্যদ্বীপের সাথে জড়িত কাহিনী থেকেই উদ্ভূত। আইমারা ভাষার দুটি শব্দ "তিতি" (বড় বিড়াল, অর্থাৎ পুমা) এবং "কাকা" (পাথর বা শিলা) থেকে এর উৎপত্তি বলে কাহিনী প্রচলিত আছে। অর্থাৎ, পুরো নামটির অর্থ পুমাকৃতি পাথর। প্রচলিত গল্প অনুসারে প্রথম ইনকা মানকো কাপাক ও তাঁর বোন তথা স্ত্রী মামা ওকলো সূর্যদ্বীপের একটি শিলাস্তূপের উপরেই জন্মগ্রহণ করেন (উপকথা অনুযায়ী ওই শিলাস্তূপের উপরই তাঁদের পিতা ইনতি বা সূর্যদেবতা তাঁদের পৃথিবীতে প্রেরণ করেন)। এই শিলাস্তূপটির আকৃতি অনেকটা একটি পুমার মাথার মতো। তাই থেকেই নাকি প্রথমে দ্বীপটির নাম হয় তিতিকাকা ও পরে গোটা হ্রদটিকেই ওই নামে ডাকা হতে থাকে। আজকের উপগ্রহ থেকে তোলা হ্রদটির দিকে তাকালেও অবশ্য একটি শিকারী পুমার আকৃতির সাথে কিছুটা সাদৃশ্য পাওয়া যায়। সে ক্ষেত্রে দক্ষিণের ছোট হ্রদাংশটি অর্থাৎ, লাগো পেকুইনোকে একটি খরগোশ বলে কল্পনা করাই যায়। হ্রদটির এই বিশেষ আকৃতিও নামটির উৎস বলে কিছু মানুষের অভিমত। আবার কেচুয়া ভাষায় "তিতি" শব্দের অর্থ সিসা বা সিসা-রঙ। আশেপাশের পাথরের ("কাকা") এই ধরনের রঙও নামটির উৎস হওয়াও তাই বিচিত্র নয়।

সঠিক অনুচ্ছেদ শিরোনাম কোনটি?
titleA. জলবায়ু
titleB. নামের উৎস
titleC. ভূগোল
titleD. হ্রদ বাস্তুতন্ত্র
উত্তর: titleB
মিশরের সর্বাধিক জনপ্রিয় খেলা হল ফুটবল এবং কায়রোতে বেশ কয়েকটি ক্রীড়া দল রয়েছে যা জাতীয় এবং আঞ্চলিক লীগে প্রতিযোগিতা করে। সর্বাধিক পরিচিত দলগুলি হল আল আহলি, এল জামালেক এবং আল-ইসমাইলি । আল আহলি এবং এল জামালেক বার্ষিক ফুটবল টুর্নামেন্ট সম্ভবত মিশরের পাশাপাশি আফ্রিকা-আরব অঞ্চলের সর্বাধিক দেখা স্পোর্টস ইভেন্ট। উভয় দলই মিশরীয় ফুটবলের "প্রতিদ্বন্দ্বী" হিসাবে পরিচিত এবং আফ্রিকা এবং আরব বিশ্বের প্রথম এবং দ্বিতীয় চ্যাম্পিয়ন। তারা তাদের ঘরের খেলাগুলি কায়রো আন্তর্জাতিক স্টেডিয়াম বা নাসের স্টেডিয়ামে খেলে থাকে যা মিশরের দ্বিতীয় বৃহত্তম স্টেডিয়াম, এটি কায়রোর বৃহত্তম এবং বিশ্বের বৃহত্তম স্টেডিয়ামগুলির একটি।

সঠিক অনুচ্ছেদ শিরোনাম কোনটি?
titleA. নতুন পরিকল্পনা
titleB. পরিবহন
titleC. ক্রীড়া
titleD. ইতিহাস
উত্তর: titleC
ত্রিপুরা হল অসমের পরেই উত্তর-পূর্ব ভারতের দ্বিতীয় জনবহুল রাজ্য। ২০০১ সালের জনগণনা অনুসারে রাজ্যের মোট জনসংখ্যা হল ৩,১৯৯,২০৩ এবং জনঘনত্ব হল প্রতি বর্গ কিলোমিটারে ৩০৫ জন। সারা দেশে জনসংখ্যার বিচারে ত্রিপুরার স্থান ২২ তম। সমগ্র ভারতের জনসংখ্যার ০.৩১% এবং উত্তর-পূর্বাঞ্চলের জনসংখ্যার ৮.১৮% ত্রিপুরায় বসবাস করে। ২০০১ সালের জনগণনা অনুসারে ত্রিপুরার জনসংখ্যার ৭০% বাঙালি এবং বাকি ৩০% বিভিন্ন উপজাতি ও জনজাতীয় সম্প্রদায় নিয়ে গঠিত। জনজাতীয় সম্প্রদায়গুলির মধ্যে বিভিন্ন ভাষাভাষী উপজাতি রয়েছে এবং এদের মধ্যে সংখ্যাগরিষ্ঠ হল ককবরকভাষী ত্রিপুরি সম্প্রদায়। এছাড়াও রয়েছে জামাতিয়া, রিয়াং, নোয়াতিয়া অন্যান্য সম্প্রদায়। আদিবাসী অঞ্চল গুলিতে বাঙালি ও আদিবাসীদের মধ্যে কিছু উত্তেজনা বিরাজমান।

১৯৯১ সালের সূত্র অনুযায়ী মানব উন্নয়ন সূচকে সারা দেশে ত্রিপুরার স্থান ২২তম এবং দারিদ্র সূচকে ২৪তম। ত্রিপুরায় স্বাক্ষরতার হার ৭৩.২%, যা স্বাক্ষরতার জাতীয় হার ৬৫.২০%-এর অধিক।
ত্রিপুরার সংখ্যাগরিষ্ঠ ধর্মীয় সম্প্রদায় হল হিন্দু (মোট জনসংখ্যার ৮৫.৬%)। সংখ্যালঘু সম্প্রদায়গুলির মধ্যে উল্লেখযোগ্য হল মুসলিম (৮.০%), খ্রিস্টান (৩.২%) এবং বৌদ্ধ (৩.১%)।

এই পরিসংখ্যান সময়ের সাথে সাথে ত্রিপুরার বিভিন্ন ধর্মীয় সম্প্রদায়ের মধ্যে অনুপাতের একটা পরিবর্তনের ইঙ্গিত করে। ১৯৪১ সালে ত্রিপুরার জনসংখ্যায় হিন্দু ছিল ৭০%, মুসলিম ছিল ২৩% এবং ৬% ছিল বিভিন্ন উপজাতি ধর্মাবলম্বী। এটিও বিশেষভাবে লক্ষণীয় যে ১৯৫১ সালে ত্রিপুরার জনসংখ্যা ছিল ৬৪৯৯৩০, যা ১৯৪১ সালে ছিল আরও স্বল্প কারণ তখনও পূর্ববঙ্গ থেকে শতাধিক শরণার্থীর আগমন ঘটেনি। যদিও এই শরণার্থীর আগমনও ত্রিপুরার জনপরিসংখ্যানে ১৯৭০-এর দশকের আগে বিশেষ প্রভাব ফেলেনি।

সঠিক অনুচ্ছেদ শিরোনাম কোনটি?
titleA. অর্থনীতি
titleB. ইসলাম
titleC. জনপরিসংখ্যান
titleD. হিন্দুধর্ম
উত্তর: titleC
খ্রিস্টপূর্ব ৬ষ্ঠ শতাব্দী থেকে পরিবেশন শিল্পের চিরায়ত সময়ের শুরু হয় গ্রীসে সোফোক্লেসের মতন ট্র্যাজিক কবিদের হাত ধরে। এই কবিরা নাটক লিখতেন, কিছু ক্ষেত্রে যাতে নৃত্যও অন্তর্ভুক্ত হত (যেমন ইউরিপিডিস)। হেলেনীয় যুগে কমেডির ব্যাপক ব্যবহার শুরু হয়।

তবে ৬ষ্ঠ খ্রিষ্টাব্দের দিকে পশ্চিমা পরিবেশন শিল্পকলার শেষ হয়ে অন্ধকার যুগ শুরু হয়। ৯ম থেকে ১৪ শতাব্দীর মধ্যে পাশ্চাত্যে পরিবেশন শিল্পকলা শুধু ধর্মীয় ঐতিহাসিক আইনসমূহ এবং নৈতিকতার নাটকগুলিতে, পবিত্র দিনে এবং অন্যান্য গুরুত্বপূর্ণ ঘটনা উদযাপনের জন্য চার্চ দ্বারা সীমাবদ্ধ ছিল।

সঠিক অনুচ্ছেদ শিরোনাম কোনটি?
titleA. পশ্চিমা পরিবেশন শিল্পকলার ইতিহাস
titleB. মঞ্চনাটক
titleC. পরিবেশন শিল্পী
titleD. জাপান
উত্তর: titleA
মৌসুমী ১৯৯৬ সালে "গরীবের রানী" ছায়াছবি দিয়ে প্রযোজকের খাতায় নাম লেখান। চলচ্চিত্র প্রযোজনার লক্ষ্যে তিনি প্রযোজনা প্রতিষ্ঠান কপোতাক্ষ চলচ্চিত্র প্রতিষ্ঠা করেন। একই বছর এই প্রতিষ্ঠান থেকে মুশফিকুর রহমান গুলজারের পরিচালনায় "সুখের ঘরে দুখের আগুন" ও মনতাজুর রহমান আকবর পরিচালনায় "বউয়ের সম্মান (আমার বউ") ছায়াছবি প্রযোজনা করেন। এরপর দীর্ঘ ১৯ বছর পর তিনি আবার "আমি এতিম হতে চাই" দিয়ে চলচ্চিত্র প্রযোজনায় ফিরে আসেন। চলচ্চিত্রটি যৌথভাবে প্রযোজনা করেছেন মৌসুমী ও ঋদ্দি টকিজ।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রযোজনা
titleC. অভিনয়
titleD. সঙ্গীত
উত্তর: titleB
জার্সি সিটির হডসন রিভার ওয়াটারফ্রন্ট এক্সচেঞ্জ প্লেস থেকে নিউপোর্ট পর্যন্ত ওয়াল স্ট্রিট ওয়েস্ট হিসাবে পরিচিত এবং এখানে "এ শ্রেণির" ১৩ মিলিয়ন বর্গফুটেরও বেশি অফিস এলাকা রয়েছে। শহরের বেসরকারি খাতের এক তৃতীয়াংশ চাকরি আর্থিক পরিষেবা খাতে: ৬০% এর বেশি সুরক্ষা শিল্পে, ২০% ব্যাংকিং এবং ৮% বীমাতে রয়েছে।

সঠিক অনুচ্ছেদ শিরোনাম কোনটি?
titleA. ওয়ার্ড
titleB. ওয়াল স্ট্রিট পশ্চিম
titleC. শিক্ষা
titleD. রাজনীতি
উত্তর: titleB
আশির দশকে মার্কিন রাষ্ট্রদূত হোরেইস ডসনের স্ত্রী লুলা হোরেইস তাকে দেশটির প্রথম দাতব্য সংস্থা স্থাপনে সাহায্য করেছিলেন। দাতব্য সংস্থাটির নাম ছিল 'চাইল্ড-টু-চাইল্ড ফাউন্ডেশন' এবং তিনি ১৯৯৬ সালে সংস্থাটির অনারেরি প্রেসিডেন্ট ছিলেন।

১৯৯০ সালে ওলেবিলে মাজিরে ম্যান্ডেলা ন্যাশনাল রিসিপশন কমিটির সদস্য ছিলেন। কমিটিটি রোবেন দ্বীপে থেকে মুক্তি পাওয়া নেলসন ম্যান্ডেলার বতসোয়ানার রাজধানী গ্যাবরন সফর নিয়ে কাজ করেছিল।

সঠিক অনুচ্ছেদ শিরোনাম কোনটি?
titleA. কর্মজীবন
titleB. সম্মাননা
titleC. ব্যক্তিগত জীবন
titleD. মৃত্যু
উত্তর: titleA
ন্যানোরসায়নের একটি অত্যধিক গবেষণাকৃত প্রয়োগ ঔষধপত্রের মধ্যে দেখা যায়। ন্যানোরসায়নের ত্বক-চর্চায় একটি প্রয়োগ হল সানসক্রীম (সৌরক্রীম), যেটিতে জিঙ্ক অক্সাইড ও টাইটানিয়াম ডাইঅক্সাইডের . ন্যানোকণা থাকে। এই ন্যানোকণাগুলি ত্বককে রৌদ্রের ক্ষতিকর অতিবেগুণী রশ্মি শোষন বা প্রতিফলন ঘটিয়ে রক্ষা করে, বিশেষতঃ ন্যানোকণাগুলির ইলেকট্রন সূর্যালোকে উত্তেজিত হয়ে যায় আর ত্বকের ডিএনএ কে কিছুতেই নষ্ট হতে দেয় না।

সঠিক অনুচ্ছেদ শিরোনাম কোনটি?
titleA. ঔষধ
titleB. ন্যানোহীরক
titleC. ন্যানোটোপোগ্রাফি
titleD. ন্যানোলিথোগ্রাফি
উত্তর: titleA
ডারহামের তৎকালীন কোচ জিওফ কুক তাকে চিহ্নিত করেন। ১৮ বছর বয়সে ক্লাবের দ্বিতীয় একাদশে অভিষেক ঘটে তার। ক্লাবের সাথে চুক্তিতে আবদ্ধ হন। বিশ্ববিদ্যালয়ে ক্রীড়াবিজ্ঞানে অধ্যয়নের চেয়ে পেশাদারী ক্রিকেট জীবনকে বেছে নেন অনিয়ন্স। দলের চতুর্থ বোলার হিসেবে অন্তর্ভুক্তি ঘটে তার। ২০০৬ সালে অটিস গিবসনের সাথে নিয়মিতভাবে বোলিং উদ্বোধনে নামতেন তিনি।

সঠিক অনুচ্ছেদ শিরোনাম কোনটি?
titleA. কাউন্টি ক্রিকেট
titleB. দলে প্রত্যাখ্যান
titleC. প্রত্যাবর্তন
titleD. প্রারম্ভিক জীবন
উত্তর: titleA
পরবর্তী গ্রীষ্মকালের শুরুতে ভিক্টোরিয়ার বিপক্ষে ৯৪ রান তুলে সুন্দর শুভসূচনা করেন। ইংল্যান্ডের বিপক্ষে সিরিজের প্রথম টেস্টে খেলার জন্য তাকে দলে অন্তর্ভূক্ত করা হয়। অধিনায়ক গ্রাহাম ইয়ালপের সহযোগী মনোনীত হন তিনি। ঐ খেলা চলাকালে ঘোষণা করা হয় যে, ক্রীড়া মাঠ উন্নয়ন প্রতিষ্ঠানের সাথে ১০-বছর মেয়াদে বার্ষিক $৫০,০০০ ডলারে তিনি চুক্তিবদ্ধ হয়েছেন।

ব্যাটিং উদ্বোধনে নেমে আবারও ১ ও ০ রান করেন। দ্বিতীয় টেস্টে ব্যাটিংয়ের অবস্থান পরিবর্তন করেন। খেলায় ৪ ও ৪৭ রান তুলেন। দ্বিতীয় ইনিংসের সংগ্রহটি অস্ট্রেলিয়ার ঐ ইনিংসে দ্বিতীয় সর্বাধিক সংগ্রহ ছিল। তবে, অ্যালান বর্ডারের অন্তর্ভূক্তিতে কোজিয়ারকে বাদ দেয়া হয়।

ঐ গ্রীষ্মের একদিনের সিরিজেও গ্যারি কোজিয়ারকে দলে রাখা হয়। ইনিংসের শেষদিকে ১৪ বলে ২৮ রান তুলে অস্ট্রেলিয়াকে ৪র্থ ওডিআইয়ে জয়লাভে প্রভূতঃ সহায়তা করেন।

পরের খেলায় ৩/২২ পান ও ৮ রানে অপরাজিত থাকেন। ঐ খেলায়ও তার দল আরও একটি জয় পেয়েছিল।

সঠিক অনুচ্ছেদ শিরোনাম কোনটি?
titleA. টেস্ট অভিষেক
titleB. ভারতের মুখোমুখি, ১৯৭৭-৭৮
titleC. অ্যাশেজ সিরিজ, ১৯৭৮-১৯৭৯
titleD. ওয়েস্ট ইন্ডিজ গমন, ১৯৭৭-৭৮
উত্তর: titleC